**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 8**

Днес, 15.10.2021 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект за решение относно Заличаване регистрацията на кандидат за народен представител в Тридесет и първи изборен район Ямболски, при произвеждане на изборите за народни представители на 14 ноември 2021г.
2. Входяща поща – докладчик Николай Начев
3. Разни

**ПРИСЪСТВАХА:** **7** членове – Милко Димитров, Ани Канева, Яна Първанова, , Мима Атанасова, Николай Начев, Димитър Събев,Биляна Кавалджиева-Димитрова

**ОТСЪСТВА:**,Емилия Марчева, Мариана Гърдева, , Нели Стоянова, Катя Апостолова, Лора Каламерова, Веса Ефева

Заседанието бе открито в 10.45 часа от председателя Милко Димитров.

**ПРЕДСЕДАТЕЛЯТ МИЛКО ДИМИТРОВ:** Здравейте, колеги. Откривам осмото заседание на Районната избирателна комисия в Тридесет и първи изборен район-Ямболски за изборите за президент и вицепрезидент на републиката и народни представители на 14 ноември 2021 г.

За отчитане на поименното гласуване определям Димитър Събев. За протоколист определям Николай Великов.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**ДИМИТЪР СЪБЕВ:** гласували **ЗА** – **7** членове – Милко Димитров, Ани Канева, Яна Първанова, Мима Атанасова, Николай Начев, Димитър Събев, Биляна Кавалджиева-Димитрова.

**Против – няма.**

**ПРЕДСЕДАТЕЛЯТ МИЛКО ДИМИТРОВ:** Дневният ред се приема. Давам думата на колегата Биляна Кавалджиева-Димитровапо т.1 от Дневния ред. Заповядай!

**БИЛЯНА КАВАЛДЖИЕВА-ДИМИТРОВА:** Колеги, предлагам ви следния проект за решение по т.1 от дневния ред:

ОТНОСНО: Заличаване регистрацията на кандидат за народен представител в Тридесет и първи изборен район Ямболски, при произвеждане на изборите за народни представители на 14 ноември 2021г.

В РИК Ямбол е постъпило писмо от Централна избирателна комисия вх.№ 73 от 15.10.2021 г., с указание за заличаване от кандидатската листа на ПП „БЪЛГАРСКИ НАЦИОНАЛЕН СЪЮЗ “НОВА ДЕМОКРАЦИЯ“ на Марина Орфей Малчева като кандидат за народен представител в Тридесет и първи изборен район Ямболски, при произвеждане на изборите за народни представители на 14 ноември 2021г. Към писмото е приложено заявление от Марина Орфей Малчева, получено в ЦИК с вх.№ НС-10-360/14.10.2021 г., за заличаване на регистрацията й за народен представител в изборите на 14.11.2021 г. в РИК 31-Ямбол, тъй като същата е регистрирана като независим кандидат за вицепрезидент.

С Решение № 44-НС/12.10.2021 г. на РИК Ямбол е регистрирана Марина Орфей Малчева в листата  наПП „БЪЛГАРСКИ НАЦИОНАЛЕН СЪЮЗ “НОВА ДЕМОКРАЦИЯ“**,** за участие в изборите за народни представители на 14 ноември 2021г. Тъй като Решението не е влязло в сила, на кандидата не е издадено удостоверение.

С оглед дадените указания на ЦИК, на основание чл. 72 ал.1 т.9 предл.2, във вр. с чл. 258 ал.5 ИК и т.15 на Решение № 578-ПВР от 23.09.2021 г. на Централна избирателна комисия, Районна избирателна комисия в Тридесет и първи изборен район – Ямболски

**Р Е Ш И:**

**1. ЗАЛИЧАВА регистрацията на Марина Орфей Малчева, ЕГН: ………….**, като кандидат за народен представител за участие в изборите за народни представители на 14 ноември 2021г., регистрирана с Решение № 44-НС/12.10.2021 г. на РИК Ямбол под **№ 6 в листата  на** ПП „БЪЛГАРСКИ НАЦИОНАЛЕН СЪЮЗ “НОВА ДЕМОКРАЦИЯ“.

2. Вписва заличаването в публичния регистър на кандидатите за народни представители в изборите за народни представители на 14 ноември 2021г.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ МИЛКО ДИМИТРОВ:** Колеги, чухте проекта. Има ли изказвания? Няма. Процедура по гласуване.

**ДИМИТЪР СЪБЕВ:** Гласувала **ЗА – 7** членове -. Милко Димитров, Ани Канева, Яна Първанова, Мима Атанасова, Николай Начев, Димитър Събев, Биляна Кавалджиева-Димитрова.

**Против: - няма.**

**ПРЕДСЕДАТЕЛЯТ МИЛКО ДИМИТРОВ:** Решението се приема и е с № 45-НС от днешна дата.

**ПРЕДСЕДАТЕЛЯТ МИЛКО ДИМИТРОВ:** Преминаваме към т.2 от дневния ред – запознаване с входящата поща. Колега Николай Начев, заповядай!

**НИКОЛАЙ НАЧЕВ** докладва постъпилата входяща поща.

**ПРЕДСЕДАТЕЛЯТ МИЛКО ДИМИТРОВ:** Преминаваме към т.3 от дневния ред – разни. Има ли изказвания? Има.

**ЯНА ПЪРВАНОВА:** Запозна комисията със въпросите и решенията коментирани на преминалата среща с представителите на общините и областна администрация.

Поради изчерпване на дневния ред закривам заседанието.

Заседанието бе закрито в 10: 57 часа.

ПРЕДСЕДАТЕЛ:

/Милко Димитров/

СЕКРЕТАР:

/Яна Първанова/